Terror of Mechagodzilla

Terror of Mechagodzilla (メカゴジラの逆襲, Mekagojira no Gyakushū) er en japansk film fra 1975 regissert av Ishirô Honda. Dette er den femtende filmen om det klassiske filmmonsteret Godzilla.

Også kjent under den engelske tittelen Monsters from an Unknown Planet.

 Handling 
Etter hendelsene i Godzilla vs. Mechagodzilla, leter Interpol-agenter, ledet av inspektør Kusaka, etter Mechagodzilla på bunnen av Okinawa-havet. Ved å bruke ubåten Akatsuki håper de å samle informasjon, men ubåten blir plutselig angrepet av en gigantisk dinosaur som heter Titanosaurus. Interpol begynner å etterforske hendelsen videre. Ved hjelp av marinbiolog Akira Ichinose sporer de opp Titanosaurus til en tilbaketrukket, sprø forsker ved navn Shinzô Mafune, som ønsker å ødelegge hele menneskeheten.

De møter igså Mafunes datter, Katsura. Hun forteller at faren hennes er død, og at hun brente alle notatene om den gigantiske dinosauren etter farens anmodning. Men Mafune lever fremdeles. Han får besøk av en venn, Tsuda, som blir med på å bygge en ny Mechagodzilla (som er enda kraftigere enn originalen) i håp om å utslette hele menneskeheten.

Men ting blir mer komplisert når Ichinose blir forelsket i Katsura, og uforvarende gir henne Interpol sin informasjon mot Titanosaurus, den nye Mechagodzilla og romvesenene. Det blir også oppdaget at Katsura faktisk er en kyborg, når hun ble operert etter å ha blitt nesten drept under et av farens eksperimenter når hun var barn. De slipper løs en Titanosaurus, men en Godzilla ankommer for å bekjempe Titanosaurus.

 Skuespillere 
 Katsuhiko Sasaki som Akira Ichinose
 Tomoko Ai som Katsura Mafune
 Akihiko Hirata som Dr. Shinzo Mafune
 Katsumasa Uchida som Jiro Murakoshi, Interpol-agent
 Gorō Mutsumi som Mugal.
 Toru Ibuki som Tsuda.
 Kenji Sahara som General Segawa
 Tadao Nakamaru som Interpol-agent.
 Akinori Umezu som en ung gutt.
 Toru Kawai som Godzilla
 Kazunari Mori som Mechagodzilla
 Tatsumi Fuyamoto som Titanosaurus

 Eksterne lenker 


Kategori:Japanske eventyrfilmer
Kategori:Japanske science fiction-filmer
Kategori:Filmer fra 1975
Kategori:Godzilla
Kategori:Filmer regissert av Ishirô Honda
Kategori:Japanskspråklige filmer
Kategori:Japanske actionfilmer